પ્રાપ્ત્ા વિગતો પ્રમાણે ગયા વરસે બાંધકામખર્ચમાં પચીસ ટકા જેટલો વધારો થયો હતો, જ્યારે આ વરસે ૨૦૧૨માં વધુ સાતથી નવ ટકાનો વધારો થશે. આ રિસર્ચની ધારણા મુજબ મુંબઈમાં સિમેન્ટનો ભાવ પાંચ ટકા, સ્ટીલનો ભાવ સાતથી નવ ટકા અને લેબર-કૉસ્ટ ૧૦થી ૧૫ ટકા વધી શકે છે. બૅન્કધિરાણના અભાવે બિલ્ડરવર્ગે વૈકલ્પિક ધિરાણવ્યવસ્થા પર વધુ નિર્ભર રહેવું પડશે, જેને લીધે ફન્ડિંગ કૉસ્ટ પણ ઊંચી જ રહેશે. વધુમાં ડીસીઆરમાં કરવામાં આવેલા સુધારાને લીધે બિલ્ડરનો ખર્ચ ૧૫ ટકા ઊંચો જવાની સંભાવના પણ ઊભી છે. આ નવા રૂલ્સ જાન્યુઆરી ૨૦૧૨થી અમલમાં આવ્યા છે, જેમાં એફએસઆઇ (ફ્લોર સ્પેસ ઇન્ડેક્સ)ની ગણતરીમાં કરાયેલા ફેરફારને પગલે બિલ્ડરનો વેચાણનો કુલ એરિયા ઘટી જશે એટલે તેની આવકમાં ઘટાડો નોંધાશે. જોકે નવા રૂલ્સ મુજબ બિલ્ડર રેડી રેકનરના ભાવના ૬૦ ટકા પ્રમાણે ફી ચૂકવીને કરન્ટ એફએસઆઇના ૩૫ ટકા જેટલી વધારાની એફએસઆઇ ખરીદી શકશે. અલબત્ત, આમ કર્યા પછી તેનો ખર્ચ તો વધે જ છે.